Ақадыр орта мектебі 2006 жылы пайдалануға берілген. Оқу қуаттылығы 150 орындық. Қазіргі таңда 120 оқушы білім алуда. Шағын орталық жұмыс істейді онда 34 бүлдіршін білім алады. Барлық мұғалімдер саны 26. Олардың 3 жоғарғы санат, 15 бірінші санатта, 6 екінші санатты. Жоғарғы білімді 21 ұстаз, орта арнаулы 5 ұстаз. Мектепте кітапхана, денешынықтыру залы, ресми зал, компьютер кабинеті, оқу кабинеттері, асхана, шеберхана (ұлдар, қыздар) және 5 интерактивті құралдармен жабдықталған кабинет жұмыс жасайды.

Жетістіктер:

2016 жылы облыстық ғылыми жұмыс байқауында екі оқушымыз І және ІІІ орын иегерлері атанса, Келес Бақытгүл 2016 жылы Семей қаласында өткен Республикалық “Абай, Шәкәрім оқулары” сайысы және 2016 жылы Шымкент қаласында өткен қазақ тілі мен әдебиеті пәнінен Республикалық пәндер олимпиадасына қатысып мектебіміздің мерейін асқақтатты. **(жетекшісі Хабасия А)**

2017 жылы өткен «Абай оқулары» облыстық сайысында 9 сынып оқушысы Силам Мерей бас жүлдеге ие болып Республикалық сайысқа жолдама алды. **(жетекшісі Солтанбек Н)**

Облыстық “Жарқын болашақ” ән-күй сайысынан бас жүлде иегері атанған оқушымыз Аким Ақнұр Республикалық “Жарқын болашақ” сайысына қатысып марапатқа ие болды. **(жетекшісі Солтанбек Н)**

Облыстық «Жарқын болашақ» ғылыми жұмыстар сайысында Силам Мерей Базарбекқызы 2 дәрежелі дипломмен марапатталды **(жетекшісі Нұршәріп С)**

Аудандық өзге ұлт өкілдері арасында өткен «Тілдер мерекесі» іс шарасында 8 сынып оқушысы Тарасова Милана 3 орынға ие болды. **(жетекшісі Нұршәріп Ж)**

Аудандық “Әй-керім ай!» бастауыш сыныптар арасында өткен байқауда Айсипат Аяулым 2015 жылы, Ержан Дильназ 2016 жылы, Нурбек Арайлым 2017 жылы бас жүлдемен марапатталды. Сонымен қатар “Заманауй бастауыш сынып кабинеті» аудандық сайыста бастауыш сынып кабинеті 3 орынға ие болды.

2017 жылы аймақтық пәндер олимпиадасынан үздік шығып аудандық пәндер олимпиадасына жолдама алған Силам Арыстан Қазақстан тарихы пәнінен алтын медаль (**пән мұғалімі Силам Тилеубек),** Талғат Серикболат биология пәнінен күміс медаль (**пән мұғалімі Омиртай Н),** Серік Арайлым орыс тілі пәнінен күміс медаль (**пән мұғалімі Кучумова А.М**) иеленді.

Тәрибе мен білімді қатар беретін ұжымымыз оқушыларының ата-аналары жетістіктері де өте көп.

Аудандық 2015 жылы өткен «Үздік ұйымдастырушы» байқауы жеңімпазы Хабраш Алтын, аудандық «Инабатты келін 2015» жеңімпазы Нұршәріп Сәндігүл, ата-аналардан құралған фольклор тобы 2016 жылғы аудандық «Үздік фольклор» ұжымы атағына, аудандық отбасылар сайысы «Үздік отбасы» байқауы жеңімпазы Мерейхан отбасылар және барлық отбасыларды болашақ ұрпаққа өнеге көрсеткені мақтанамыз.

Қазақ отбасында балаға тілі шығып, анық сөйлей бастаған кезден-ақ, ағайын туысты, нағашы жұртын, ата-тегін, руын, ел жұртын білдіруге ерекше көңіл бөлген. Осы мақсатта мектебімізде тәрбиеленіп жатқан жас ұрпақтарға білімді өз бетінше ізденуіне, ұлттық тәрбиені сіңіріп, оның ерекшелігін терең білуге, құрметтеуге, үйрету үшін үлкен жұмыстар атқарылып сыныптан тыс іс-шаралар, тәрбие сағаттары өткізіліп отырады. Соның нәтижесінде облыстық “Дельфии ойындары” сайысында Жанибек Жанбота және Болат Айшолпан І орын иегері атанса, “Әлемнің барлық ертегілері” облыстық қолөнер сайысында Айымбек Айнұр ІІІ орын иегері болып марапатталды.

Облыстық өзге ұлт оқушылары арасында өткен сайыста, 8 сынып оқушысы Тарасова Милана ауданымыздың намысын қорғап бас жүлдені иеленіп 150000 тг сыйақы алды. **(жетекшісі Силам М)**

Ұлттық біріңғай тестілеу нәтижесі бойынша 2012 жылы мектебіміз жалпы мектептер арасында 23 орында болса, 2013 жылы 19 орында, 2014 жылы 9 орында, 2016 жылы 2 орында 2017 жылы 7 орындардан көрінді. Мектебіміздің ең үлкен жетістіктерінің бірі оқушыларымыздың «Алтын белгі» иегері атануы. 2016 жылы Силам Елік Тілеубекқызы «Алтын белгі» иегері атанса, 2017 жылы Силам Арыстан Тілеубекұлы «Алтын белгі» иегері атанып ұстаздарымыздың қажырлы еңбегінің жемісін көрсетті. Мектебімізде ашылған балалар шығармашылық үйінің «Жас эколог», «Қол өнер», «Пікір сайыс» үйірмелері және балалар музыка мектебі «Домбыра» үйірме филиалдары ашылып көптеген нәтижеге жетуде. Атап айтсақ.

- Ауданымызда өткізілген аудандық «Менің өлкем» атты экологиялық сайыста 9 сынып оқушылары Жанибек Дана, Асылбек Анеля, бас жүлде иегерлері атанды. (**Жетекшісі Омиртай Н)**

- Республикалық ХІІ Ұлттық Дельфи ойындары сайысынан Болат Айшолпан 3 дәрежелі дипломмен, Жанибек Жанбота 2 дәрежелі дипломмен марапатталды. (**Жетекшісі Малик А)**

-Пікір сайыс үйірмесі оқушылары «Бала би» облыстық пікір сайыс жарысында бас жүлдені жеңіп алды. (**Жетекшісі Нұршәріп С)**

-“Әлемге күлкі сыйлайық” атты Республикалық сайыста бас жүлдеге Силам Мерей Базарбекқызы ие болды. (**жетекшісі Солтанбек Н)**

2017 жылы өткен Елбасымыздың «Рухани Жаңғыру» бағдарламасы барысында өткізілген облыстық ғылыми жобалар сайысына қатысқан 10 сынып оқушысы Амантай Айнұр 2 орын иегері атанды. **(жетекшісі Омиртай Н)**

Аудандық пәндер олимпидасынан 1 орын иеленген оқушылар математика пәнінен 9 сынып оқушысы АхытАрайбек (**жетекшісі Тумархан Рина)** биология пәнінен 10 сынып Харагизова Аққу (**жетекшісі Хайрат Тотыгус)** Қазақстан тарихы пәнінен 9 сынып оқушысы Жанибек Дана **(жетекшісі Нуршарип Ж).**

2017 жылы өткен «Рухани Жаңғыру» бағдарламасы барысында өткізілген іс шарада пікір сайыс үйірмесінің екі комадасы «Бала би» аудандық пікір сайыс жарысында бас жүлдені жеңіп алды. (**Жетекшісі Нұршәріп С)**

2017 жылы «Рухани Жаңғыру» бағдарламасы барысында өткізілген облыстық «Алтаны қазына» сәндік қолданбалы өнер конкурсында ас жүлдені жеңіп алған оқушымыз Жанибек Дана Республикалық сайыста 3 орынға ие болды. (**Жетекшісі Малик А)**

2017-2018 оқу жылында «Рухани Жаңғыру» бағдарламасы барысында өткізілген облыстық Републикалық іс-шараларға белсене қатысқаны үшін мектебіміздің аға тәлімгері Малик Армангүл облыс әкімінің алғыс хатымен марапатталды.